共废王国，而劫故信都令汉阳人阎忠，使督统诸部。阎忠耻为众所胁，感恚病死。韩遂等稍争权利，更相杀害，其诸部曲并各分乖。初平三年，韩遂、马腾率众前往长安。汉朝以韩遂为镇西将军，遣还金城，马腾为征西将军，遣屯郿。兴平元年三月，随马腾与郭汜、李傕使郭汜、樊稠战于长平观，韩遂、马腾败绩，斩首万余级，左中郎将刘范、前益州刺史种劭战死。韩遂与马腾自还凉州，更相战争，乃下陇据关中。曹操方事河北，虑其乘闲为乱。司隶校尉钟繇镇关中，移书韩遂、马腾，为陈祸福。马腾遣马超随钟繇讨郭援、高干于平阳，马超将庞德亲斩郭援首。